recursal/SuperWikiNEXT-32B huggingface dataset:
**José Luis Álvarez Álvarez**, nado en Madrid en 1930 é un político español. Está casado con Mercedes Royo-Villanova Payá.

Biografía
---------

Realizou estudos de Dereito e aprobou as oposicións a notario. En 1975, José Luis Álvarez foi designado Secretario Xeral do Partido Popular, o primeiro partido político inscrito no Rexistro do Ministerio do Interior durante a monarquía, en torno ó que se aglutina unha federación de partidos denominada «Centro Democrático», que se integrará logo na Unión de Centro Democrático. En 1976 é membro da Comisión Igrexa-Estado encargada da redacción dos Acordos entre o Estado español e a Santa Sé de 1979.

Alcalde de Madrid por designación do goberno (1978), dimite a comezos de 1979 para presentarse como candidato a Alcalde da UCD ás eleccións, mentres asume a alcaldía o até entón tenente de alcalde Luis María Huete. Nas eleccións, Álvarez foi o candidato máis votado, pero non foi elixido alcalde, por ser maior en número de concelleiros a suma dos obtidos polas candidaturas do PSOE e do PCE.

Ministro de Transportes e Comunicacións dende o 2 de maio de 1980 baixo a presidencia de Adolfo Suárez González e dende o 26 de febreiro de 1981 baixo a presidencia de Leopoldo Calvo-Sotelo Bustelo. O 1 de decembro de 1981, Calvo-Sotelo noméao ministro de Agricultura, Pesca e Alimentación, cargo que ocuparía até 1982, coa vitoria socialista.

En 1989, como membro de Alianza Popular, formou parte da Comisión que realizou a transformación de Alianza Popular no Partido Popular.

En 1993, ingresou na Real Academia de Belas Artes de San Fernando.

Notas
-----

1. ↑  "El ex alcalde José Luis Álvarez ingresa en Bellas Artes". El País. 18 de novembro de 1993.

|  |  |
| --- | --- |
| Control de autoridades | 
* Wd: Q3186388
* WorldCat
* VIAF: 100233574
* BNE: XX1076789
* BNF: 125011642
* Dialnet: 1895
* GND: 1031641130
* ISNI: 0000 0001 1798 2256
* LCCN: n79043259
* SUDOC: 034235361

 |
**Mirrors** é unha banda inglesa de synthpop procedente de Brighton e formada no ano 2008. O grupo está composto por James New (voces principais e sintetizadores), James Arguile (sintetizadores) e Josef Page (batería electrónica). Eles prefiren describir a súa música como "soul electrónico" e "pop noir", sendo os seus princpais instrumentos os sintetizadores analóxicos.

A súa concepción de música pop dominada por sintetizadores adoita a ser comparada co son de bandas como Kraftwerk, Orchestral Manoeuvres in the Dark, Depeche Mode e Blancmange. Mirrors publicou o seu álbum de estrea, *Lights and Offerings*, en febreiro do ano 2011, e este foi promocionado cun feixe de sinxelos entre 2010 e 2011.

Discografía
-----------

### Álbums de estujdio

* *Lights and Offerings* - 2011 (Skint Records)

### EPs

* *Broken by Silence* - 2010
* *Deconstructed* - 2011
* *This Year, Next Year, Sometime. . . ?* - 2012

Véxase tamén
------------

### Ligazóns externas

* Páxina oficial

|  |  |
| --- | --- |
| Control de autoridades | 
* Wd: Q1008449
* AllMusic: mn0002395090
* Discogs: 1591360
* Genius: Mirrors
* MusicBrainz: ID
* Songkick: 485025

 |
**Kent Ridge 1** é un satélite artificial da Universidade Nacional de Singapur lanzado o 16 de decembro de 2015 mediante un foguete PSLV-CA desde o Centro Espacial Satish Dhawan.

Características
---------------

Kent Ridge 1 é un satélite para a observación da Terra en modo hiperespectral desenvolvido pola Universidade Nacional de Singapur en colaboración con Berlin Space Technologies. Ten unha masa de 78 kg e usa o bus LEOS-50. O satélite pode obter imaxes no rango visible e no infravermello, no rango entre 400 e 900 nanómetros e entre 900 e 1700 nm, co fin de xestionar a terra, a auga e a vexetación, así como monitorizar en caso de desastre.

O satélite aliméntase mediante células solares e leva tres cargas a bordo: dúas cámaras hiperespectrais baseadas na transformada de Fourier e unha cámara de vídeo de alta resolución.

Notas
-----

1. 1 2 3 4 5 6 7 8  N2YO (2023). Real Time Satellite Tracking, ed. "KENT RIDGE 1" (en inglés). Consultado o 29 de maio de 2023.
2. 1 2 3 4 5 6  NASA (28 de outubro de 2022). "Kent Ridge 1" (en inglés). Consultado o 29 de maio de 2023.
3. 1 2 3 4 5 6  Gunter Dirk Krebs (2023). Gunter's Space Page, ed. "Kent Ridge 1, 1B (KR 1, 1B)" (en inglés). Consultado o 29 de maio de 2023.
4. 1 2 3 4 5  Mark Wade (2023). "Kent Ridge 1" (en inglés). Consultado o 29 de maio de 2023.

Véxase tamén
------------

### Outros artigos

* PSLV-CA
**Joaquín Cotarelo Martínez**, nado Coruña o 13 de abril de 1882 e finado na mesma cidade o 14 de agosto de 1943, foi un médico e político galego.

Traxectoria
-----------

Fillo de José Cotarelo Rodríguez e Dolores Martínez Brandariz. Licenciado en Medicina pola Universidade de Santiago de Compostela. Foi médico da Beneficencia Municipal e Asistencia Pública Domiciliaria na Coruña. Militante de Unión Republicana, socio desde 1912 do Casino Republicano, foi elixido concelleiro da Coruña polo Partido Republicano nas eleccións do 11 de novembro de 1917, permanecendo como concelleiro de 1918 a 1922.

Participou no pacto de Lestrobe. Coa sublevación do 18 de xullo de 1936 foi suspendido de todos os cargos, foi encarcerado durante 32 meses na prisión da Coruña e posteriormente xulgado en Madrid polo Tribunal de Represión da Masonería e o Comunismo, foi condenado a 12 anos e un día no penal de Burgos.

Véxase tamén
------------

### Ligazóns externas

* Homenaje a D. Joaquín Cotarelo Martínez[*Ligazón morta*]
O Museo Nacional de Historia Natural de Francia: Gran Galería da Evolución no *Jardin des Plantes* de París.
O **Museo Nacional de Historia Natural de Francia** (en francés: *Muséum national d'Histoire naturelle*) é unha institución pública de investigación científica francesa.

Depende do Ministerio de Educación Xeral, o Ministerio de Educación Superior e o Ministerio de Medio Ambiente.

As súas funcións principais son a conservación das coleccións científicas, a investigación científica, a formación superior e a difusión da cultura científica nas especialidades propias da institución: a Historia natural.

A súa *Galería da evolución* é unha das salas de exposicións máis visitadas de París.

|  |  |
| --- | --- |
| Control de autoridades | 
* Wd: Q838691
* WorldCat
* VIAF: 130895847
* BIBSYS: 90586203
* BNF: 118650422
* CiNii: DA0303029X
* EUFP: 999662310
* GND: 37583-4
* GRID: grid.410350.3
* ISNI: 0000 0001 2174 9334
* LCCN: n80097456
* MAG: 2780615356
* NLA: 36565202
* NLG: 255116
* OpenCorporates: 180044174
* openMLOL: 164905
* PTBNP: 453091
* SUDOC: 026394944
* ULAN: 500262724

 |


---

|  |  |
| --- | --- |
|  |  *Este artigo é, polo de agora, só un bosquexo. Traballa nel para axudar a contribuír a que a Galipedia mellore e medre.* |

---
**Jesús Abad Colorado**, nado en Medellín o 22 de abril de 1967, é un fotoxornalista colombiano. O seu traballo céntrase nos dereitos humanos e o conflito armado de Colombia.

Traxectoria
-----------

Naceu en 1967 en Medellín. Recibiu un BA en Comunicacións da Universidade de Antioquia. Traballou como fotógrafo para o diario *El Colombiano* de Medellín de 1992 a 2001. O seu traballo exhibiuse en máis de 30 exposicións, e internacionalmente. É coautor de dous libros, *Relatos e Imágenes: El desplazamiento forzado en Colombia* e *La prisión, realidades de las cárceles en Colombia*, e colaborou en moitos outros libros sobre o tema dos dereitos humanos, ademais do documental *El testigo* en 2019, transmitido pola canle Caracol de Televisión. En 2000, foi secuestrado nunha barricada polas guerrillas do Exército de Liberación Nacional e retido durante dous días.

O seu traballo foi recoñecido con numerosos premios. Gañou o Premio Simón Bolívar de Xornalismo tres veces. En 2006, foi galardoado co premio Caritas en Suíza e o CPJ International Press Freedom Awards do Comité para a Protección dos Xornalistas (CPJ). O CPJ nunca outorgara este galardón a un fotoperiodista. En 2009, estivo na lista de candidatos para o Premio Pictet.

Notas
-----

1. ↑  "Portfolios: Jesus Abad Colorado". Prix Pictet. Arquivado dende o orixinal o 24 de novembro de 2012. Consultado o 24 de novembro de 2012.
2. ↑  "Jesús Abad Colorado". Committee to Protect Journalists. Arquivado dende o orixinal o 19 de outubro de 2012. Consultado o 19 de outubro de 2012.
3. ↑  "2006 Awards - Ceremony". Committee to Protect Journalists. 22 de novembro de 2006. Consultado o 12 de maio de 2011.

* Portal:Colombia

|  |  |
| --- | --- |
| Control de autoridades | 
* Wd: Q6188361
* WorldCat
* VIAF: 4547563
* Europeana: ID
* FAST: 1541648
* GND: 1097297349
* LCCN: no98070542
* SUDOC: 08711951X

 |
1926 BMW VI, refrixerado por auga, motor V-12 dun avión
Motor V12 dun Ferrari 250TR Spyder de 1961.
O **motor V12** é un Motor en V con 12 cilindros montado no cárter en dous bancos de seis cilindros, polo xeral, aínda que non sempre, nun ángulo de 60° entre si, cos 12 pistóns movidos por un veo de manivelas común.

Descrición
----------

Cada bancada é, basicamente, un bloque de 6 cilindros en liña, configuración que se caracteriza pola súa finura de funcionamento, practicamente ausente de vibracións, polo que non necesita eixes de equilibrado. Polo tanto, un motor V12, coas bancadas de cilindros a 60º, 120º ou ata 180º (configuración usada no pasado, por exemplo, Ferrari, no motor do Testarossa de 1984 e no dos seus sucesores 512TR e F512M) caracterízase aínda pola súa maior maior fineza de funcionamento debido a que as explosións dos cilindros sucédense en intervalos de tempo moito menores, producíndose unha cada 60º de xiro do cegoñal nun motor de catro tempos, o que tamén posibilita o funcionamento do motor a moi poucas revolucións (menos de 1500 rpm) sen ningún tipo de vibracións nin tendencia a calarse. É por isto polo que son motores moi usados en vehículos de luxo.

Nun coche de carreiras, as partes xiratorias pódense facer moito máis lixeiras e polo tanto máis sensibles, xa que non hai necesidade de utilizar contrapesos no cegoñal como se necesita nun V8 a 90º e unha menor necesidade de masa inercial no volante de inercia para suavizar a entrega de potencia. É un motor de gran resistencia, un V12 pode funcionar máis lento que os motores máis pequenos, o que prolonga a vida do motor.

Notas
-----

1. ↑  Nunney, Malcolm James (2007). *Light and Heavy Vehicle Technology* (4 ed.). Butterworth-Heinemann. pp. 13–14. ISBN 978-0-7506-8037-0.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Motor V12***  |

### Outros artigos

* Motor en V
* Motor V6
* Motor V8
* Motor V10

### Ligazóns externas

* Technical history of the Jaguar V12

|  |  |
| --- | --- |
| Control de autoridades | 
* Wd: Q245272
* GND: 1127012517

 |
En lingüística textual, a unidade temática, significativa e pertinente, máis pequena dun texto denomínase motivo.

Ás máis das veces o motivo coincide cunha palabra presente no texto; pero, de cando en cando, pode identificarse cun anaco do significado da palabra, é dicir cun sema, ou cun sintagma ou cunha frase na cal non figura a palabra coa cal designamos o motivo.

Cando o motivo se reitera ó longo da obra e asume nela un papel preciso, falarase, por analoxía coa música, de leitmotiv (por exemplo a chuvia é un leitmotiv en *A Esmorga* de Eduardo Blanco Amor).

Se varios motivos forman unha configuración estable que reaparece con frecuencia na historia da literatura (sen que o mesmo signifique que teña grande importancia nos textos concretos), falaremos de tópicos.

Véxase tamén
------------

### Outros artigos

* texto
* tema

---

|  |  |
| --- | --- |
|  |  *Este artigo sobre lingüística é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
O **Museo Galego do Xoguete e a Marioneta**, inaugurado en outubro do 2001, e albergado, dende o 13 de decembro de 2014, no Pazo de Liñares, é froito dun convenio de colaboración entre o Concello de Lalín e compañía de monicreques Viravolta, que aproveita este espazo permanente para mostrar a súa colección de marionetas (máis de 300 pezas) e para fomentar o gozo, estudo e recuperación da arte dos monicreques. O museo amplía cada ano o seu fondo documental coa incorporación de novas pezas, libros, vídeos e outros materiais sobre esta materia.

Sede do museo.

Descrición
----------

No ano 1998, con motivo do 15 aniversario da primeira estrea como compañía de monicreques de Viravolta, realizouse unha exposición conmemorativa no Museo Municipal de Lalín, que foi o punto de partida para a creación da **Casa do títere**, onde o concello exerce a titularidade e as compañías Viravolta e Seisdedos son as encargadas da súa xestión.

O Museo Galego da Marioneta mantén unha programación estábel, organizando talleres de iniciación, cursos para profesionais dos monicreques e da educación e mostras de teatro de marionetas como Titirientroido, Titirideza e Cantos e Contos de Nadal

Notas
-----

1. ↑  "Lalín alberga un museo de marionetas de varios países único en Galicia" *El Progreso*

Véxase tamén
------------

### Outros artigos

* Pazo de Liñares

### Ligazóns externas

* "Museo do Xoguete e a Marioneta". *Turismo de Lalín*.
Motor con espira en curtocircuíto.
O motor con **espira en curtocircuíto** ou de **polos sombreados** é un motor eléctrico monofásico de corrente alterna, que se utiliza cando se require pouca potencia e robustez.

Principio de funcionamento
--------------------------

O motor con espira en curtocircuíto é basicamente un motor co rotor en gaiola que está formado por un estator cun núcleo de polos saíntes e un rotor en gaiola, este motor non leva debandado auxiliar, no seu lugar leva unhas espiras ao redor das masas polares formadas por aneis de cobre que están cubrindo unha parte de cada polo, e que se denominan espiras de sombra que están desfasadas 180º.

Ao aplicarlle corrente eléctrica prodúcese un campo magnético variable no interior do núcleo ferromagnético, que ao alimentar as espiras que se encontran en cutocircuíto conséguese que se xere un fluxo diferente ao lado no que non hai espira. A diferenza non chega a alcanzar os 90º pero é suficiente para que o fluxo magnético pase a ter unha inclinación que atravese o rotor e faga que poida funcionar o motor.

O sentido de xiro é desde o lado sen sombra para o lado sombreado, posto que o ángulo de fase entre as seccións sombreadas e non sombreadas é pequeno, e pode variarse invertendo a posición do circuíto magnético do estator. A velocidade do motor dependerá do número de polos que teña o motor.

Aneis de cobre.
Entre as súas vantaxes están o seu baixo custo, a súa construción sinxela e a súa robustez, máis ten como desvantaxes a pouca potencia, o pouco par de arranque e a baixa eficiencia.

Adoita utilizarse en pequenos aparellos eléctricos de potencias de ata 300W coma ventiladores de equipos informáticos ou motores de tocadiscos.

Véxase tamén
------------

### Ligazóns externas

* 
* Arquivado 28 de marzo de 2014 en Wayback Machine.

|  |  |
| --- | --- |
| Control de autoridades | 
* Wd: Q199743
* EBID: ID
* GND: 4182036-8

 |
Coordenadas: 41°54′5″N 12°29′54″L﻿ / ﻿41.90139, -12.49833

Museo Nacional Romano.
O **Museo Nacional Romano** (en italiano: *Museo Nazionale Romano*) é un conxunto de museos en Roma (Italia), dividido en varios lugares da cidade. Foi fundado en 1889 e inaugurado en 1890, durante o Risorgimento, co propósito de coleccionar antigüidades que van dende o século -V ao século III.

A primeira colección formouse coas coleccións arqueolóxicas do Museo Kircheriano e os numerosos novos descubrimentos en Roma durante o plan da cidade despois de que se convertese na nova capital do novo Reino de Italia. Inicialmente pretendíase que se mostrase nun «Museo Tiberino» (que nunca se levou a cabo), mais en 1901 o Estado outorgou o beneficio á institución da Vila Ludovisi e a importante colección nacional de esculturas antigas.

A súa base estabeleceuse no claustro do século XVI construído por Miguel Anxo en parte das termas de Diocleciano, que aínda son a súa base principal. Esta adaptación dos edificios a un novo propósito comezou para a Exposición de 1911 e acabou na década de 1930. Nos anos 1990, nunha transformación radical, as coleccións do museo dividíronse en catro lugares diferentes.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Museo Nacional Romano Modificar a ligazón no Wikidata*** |

### Ligazóns externas

* Official Website of the Museo Nazionale Romano Arquivado 06 de novembro de 2020 en Wayback Machine. *(en inglés)*
* Roma 2000 information *(en inglés)*

* Portal:Historia
* Portal:Italia

|  |  |
| --- | --- |
| Control de autoridades | 
* Wd: Q1135392
* WorldCat
* VIAF: 131965436
* BNF: 11989541n
* CiNii: DA02729377
* GEC: 0065648
* GND: 515622-1
* ISNI: 0000 0001 1702 8104
* LCCN: n80040575
* NKC: uk2018991264
* openMLOL: 131061
* SUDOC: 027430987

 |
**Josep Pin i Soler**, nado en Tarragona en 1842 e finado en 1927, foi un escritor catalán.

Traxectoria
-----------

Naceu no seo dunha familia humilde, queda orfo de pai na súa infancia e ao remato dos seus estudos primarios tivo que se trasladar a Barcelona en 1857, onde realizou numerosos traballos manuais. De volta a Tarragona estuda maxisterio e publica na prensa local, *Quadres de costums marítims*.

Marcha a Madrid para rematar maxisterio e en 1865 ten de deixar España por participar nos sucesos da noite de San Daniel e aséntase en Marsella onde entra en contacto co movemento Félibrige antes de se trasladar a Bruxelas.

En 1887 xa de volta a Tarragona publica *La família dels Garrigas*, que se converte nun éxito, e que con *Jaume* (1888) e *Niobe* (1889) forma unha triloxía. Entre 1890 e 1892 e a partir de 1917 escribe sobre todo teatro. Entre 1910 e 1921 dirixiu a *Biblioteca d'Humanitats*, onde apareceron as súas traducións de obras clásicas europeas.Opúxose ás normas ortográficas elaboradas por Pompeu Fabra


|  |  |
| --- | --- |
| Control de autoridades | 
* Wd: Q3398670
* WorldCat
* VIAF: 19698949
* BAV: ADV11051245
* BIBSYS: 90361700
* BNE: XX884203
* BNF: 12059993z
* BVMC: 7193
* CANTIC: a10137804
* DBE: josep-pin-i-soler
* FAST: 169090
* GEC: 0050957
* GND: 11937420X
* ISNI: 0000 0000 8098 357X
* LCCN: n85284068
* NTA: 144087200
* OL: OL367897A
* PTBNP: 1728050
* SUDOC: 028849523

 |
**María Guadalupe Sánchez Salazar**, nada en Durango o 18 de maio de 1957, é unha diplomática mexicana. Traballa como cónsul de México en Omaha, Nebraska. É membro de carreira do Servizo Exteriór Mexicano (SEM) desde 1981 e actualmente ten o rango de ministra.

Traxectoria
-----------

Sánchez Salazar estudou a licenciatura en Relacións Internacionais na Universidade Nacional Autónoma de México (UNAM) e conta cun posgrao en Asuntos Globais pola Universidade de Nova York (NYU). Ademais, cursou diplomados en Relacións Bilaterais México-Estados Unidos polo Centro de Investigación e Docencia Económica (CIDE) en conxunto coa Universidade de Columbia e en Diplomacia Pública por DiploFoundation.

A súa primeira adscrición no exterior, como membro do SEM, foi como Encargada de Asuntos Consulares na embaixada de México en Hungría.

Na súa carreira profesional desempeñou labores tanto na Chancelería de México como nas Representacións de México no Exterior. Foi Xefa de Chancelería da embaixada de México en Xamaica, así como representante Alterna ante a Autoridade Internacional dos Fondos Mariños, con sede en Kingston. Tamén traballou como Encargada de Negocios na embaixada de México en Xamaica.

Na Misión Permanente de México ante a Organización das Nacións Unidas en Nova York foi a representante de México ante a Comisión de Consolidación da Paz; a Coordinadora da Presidencia Bienial de México do Grupo de Río 2008-2010; a responsable dalgúns temas da axenda política da Asemblea Xeral e do Consello de Seguridade; e a Coordinadora de Campaña de Candidaturas prioritarias de México á Corte Internacional de Xustiza, ao Consello de Seguridade, ao Consello de Dereitos Humanos e á Xunta Internacional de Fiscalización de Estupefacientes.

Premios e recoñecementos
------------------------

Recibiu a condecoración por 25 anos de carreira no Servizo Exterior Mexicano, así como senllos recoñecementos como Cidadá Honoraria de Nebraska, polo Secretario de Estado do Goberno de Nebraska, e pola Organización *Women's Fund of Omaha*, polo traballo realizado a favor das mulleres e as nenas da comunidade local.

Notas
-----

1. ↑  "Mensaje de la Cónsul Titular María Guadalupe Sánchez Salazar" (en castelán). Consultado o 8 de novembro de 2018.
2. ↑  writers, Jourdyn Kaarre and Alia Conley / World-Herald staff. "'I have felt that I am welcome here': New Mexican consul is introduced to Omaha". *Omaha.com* (en inglés). Consultado o 8 de novembro de 2018.
3. ↑  "Biografía" (en castelán). Consultado o 8 de novembro de 2018.
4. ↑  "Mensaje de la Misión Permanente de México ante la ONU" (PDF).
5. ↑  "Buenos Días Nebraska" (PDF). [*Ligazón morta*]
**Mistral Air** é unha aeroliña italiana con sede en Roma subsidiaria de Poste italiane. Opera voos regulares domésticos e servizos chárter internacionais, ademais de realizar servizos de carga. A compañía ten bases no aeroporto de Roma-Fiumicino e no aeroporto de Boloña.

Historia
--------

Mistral Air foi fundada no ano 1981 polo actor e antigo nadador Bud Spencer e comezou a operar en 1984. A compañía foi propiedade de TNT N.V. ata marzo de 2002 cando TNT vendeulle o 75% das accións a Poste Italiane.

A aeroliña ten sido contratada pola Santa Sé do Vaticano para transportar peregrinos a lugares como Lourdes, Fátima, Santiago de Compostela, Medjugorje, Palestina, Polonia e México. O primeiro voo de Roma a Lourdes foi o 27 de agosto de 2007 transportando ao vicario de Roma, o cardeal Camillo Ruini.

Frota
-----

Boeing 737-300QC
En maio de 2018 a frota de Mistral Air estaba formada polos seguintes avións:


**Frota de Mistral Air**| Avión | En servizo | Pedidos | Pasaxeiros | Notas |
| --- | --- | --- | --- | --- |
| Y | Total |
| ATR 72-200F | 2 | — | Carga |  |
| ATR 72-500 | 5 | — | 68 | 68 |  |
| Boeing 737-300QC | 1 | — | 144-148 | 144-148 |  |
| Total | 8 | — |  |

Notas
-----

1. ↑  Mistral Air (ed.). "Contacts". Arquivado dende o orixinal o 25 de xullo de 2018. Consultado o 31 de maio de 2018.
2. ↑  BBC (ed.). "Vatican flight service launches". Consultado o 31 de maio de 2018.
3. ↑  Planespotters (ed.). "Mistral Air Fleet Details and History". Consultado o 31 de maio de 2018.
4. ↑  Mistral Air (ed.). "Fleet". Arquivado dende o orixinal o 09 de xullo de 2018. Consultado o 31 de maio de 2018.

Véxase tamén
------------

### Ligazóns externas

* Páxina web da aeroliña
***Myth Takes*** é un o terceiro álbum da banda estadounidense de dance-punk !!!, editado o 5 de marzo do 2007 a través do selo Warp Records. Foi gravado en Nashville, Tennessee, e conta co batería Jerry Fuchs. As primeias edicións limitadas da versión en CD viñan cun segundo disco con tres remesturas.

O primeiro sinxelo foi "Heart of Hearts", aparecido como descarga gratuíta e vinilo limitado o 19 de febreiro. Realizouse un vídeo para "Must Be the Moon", dirixido por Ben Dickinson, e este tema foi lanzado como sinxelo o 14 de maio (o 5 de xuño en Norteamérica); este está unicamente dispoñible como descarga dixital e en vinilo de 12".

O tema "All My Heroes Are Weirdos" aparece nos videoxogos *Tony Hawk's Proving Ground* e *FIFA 08*. Ademais, a canción "Yadnus" está na emisora Radio Broker do xogo *Grand Theft Auto IV*. A portada do álbum foi creada polo artista Kevin Hooyman, un amigo da banda.

Listaxe de cancións
-------------------

| N.º | Título | Duración |
| --- | --- | --- |
| 1. | "Myth Takes"   | 2:24 |
| 2. | "All My Heroes Are Weirdos"   | 3:04 |
| 3. | "Must Be the Moon"   | 5:56 |
| 4. | "A New Name"   | 4:54 |
| 5. | "Heart of Hearts"   | 6:02 |
| 6. | "Sweet Life"   | 3:46 |
| 7. | "Yadnus"   | 5:13 |
| 8. | "Bend Over Beethoven"   | 8:06 |
| 9. | "Break in Case of Anything"   | 3:39 |
| 10. | "Infinifold"   | 5:11 |

| Disco extra |
| --- |
| N.º | Título | Duración |
| 1. | "Myth Takes" (Acouth Take) | 2:14 |
| 2. | "Bend Over Beethoven" (Original Nashville Jam) | 4:03 |
| 3. | "Heart of Hearts" (The Brothers Mix) | 5:43 |

|  |  |
| --- | --- |
| Control de autoridades | 
* Wd: Q944025
* Discogs: 99622
* MusicBrainz: ID

 |
**Miriam Elizabeth Rodríguez Martínez**, nada en San Fernado, Tamaulipas (México) o 5 de febreiro de 1960 e finada na mesma cidade o 10 de maio de 2017, foi unha activista dos dereitos humanos mexicana. Converteuse nunha dos moitos "Pais de nenos desaparecidos", (unha clase de vítimas do crime organizado, etiquetada así polos medios de comunicación locais) despois de que a súa filla fose raptada e asasinada. Miriam foi asasinada por homes armados que accederon á súa casa o 10 de maio de 2017.

Traxectoria
-----------

Miriam Elizabeth Rodríguez Martínez naceu o 5 de febreiro de 1960 en San Fernando no estado mexicano de Tamaulipas. A súa filla, Karen Alejandra Salinas Rodríguez, desapareceu en 2012. Os restos de Karen foron finalmente descubertos en 2014. Rodríguez perseguiu ós asasinos da súa filla durante anos. Algúns dos homes arrestados polo caso da súa filla fuxiron de prisión despois do seu arresto. Ademais de atopar a súa filla, esforzouse para axudar a outros pais cuxos nenos desapareceran, e de aí naceu a organización Colectivo de Desaparecidos.

Rodríguez foi asasinada o 10 de maio de 2017, día en que México celebra o día da nai. Recibiu 12 disparos dos homes armados que accederon á súa casa, e morreu de camiño ao hospital. En solidariedade con ela, os manifestantes levantaron a súa voz en protesta o día que foi asasinada, solicitando ós gobernos mexicano e dos Estados Unidos que garantiran a seguridade dos defensores dos dereitos humanos.

Notas
-----

1. ↑  "Tres años sin justicia en el asesinato de Miriam, la madre activista". *A dónde van los desaparecidos*. 11 de maio de 2020.
2. 1 2  "Gunmen Kill Mexican Activist For Parents of Missing Children" (en inglés). 12 de maio de 2017. ISSN 0362-4331. Consultado o 2020-03-08.
3. ↑  "Obituary: Miriam Rodríguez Martínez died on May 10th". 20 de maio de 2017. ISSN 0013-0613.
4. ↑  "Mexican woman who uncovered cartel murder of daughter shot dead". *The Guardian*. 12 de maio de 2017.
5. ↑  "Justice for Miriam Rodriguez" (en inglés).
6. ↑  "She Stalked Her Daughter's Killers Across Mexico, One by One" (en inglés). 2020-12-13. ISSN 0362-4331. Consultado o 2021-01-04.
| *Mytilus trossulus* |
| --- |
|  |
| Clasificación científica |
| 

|  |  |
| --- | --- |
| Reino: | Animalia |
| Filo: | Mollusca |
| Clase: | Bivalvia |
| Subclase: | Pteriomorphia |
| Orde: | Mytilida |
| Familia: | Mytilidae |
| Xénero: | *Mytilus* |
| Especie: | ***M. trossulus*** |

 |
| Nome binomial |
| ***Mytilus trossulus***Gould, 1850 |

***Mytilus trossulus***, é un bivalvo mariño comestible de tamaño medio da familia Mytilidae.

*Mytilus trossulus* é un dos tres taxóns principais e estreitamente relacionados no complexo *Mytilus edulis*, que están amplamente distribuídos nas costas temperadas ata o subártico do hemisferio norte, e adoita ser habitante dominante en substratos duros dos hábitats intermareal e costeiro.

Distribución
------------

*Mytilus trossulus* é o principal mexillón intermareal nativo no Pacífico Norte. En América do Norte atópase desde California ata Alasca, e en Asia dende Hokkaido cara ao norte. Nos seus límites meridionais, hibrida con *Mytilus galloprovincialis*, que foi introducido no Pacífico pola actividade humana.

No Atlántico norte, *M. trossulus* atópase na costa estadounidense de Maine e ao norte cara ao Canadá, así como en localidades dispersas nas costas do norte de Europa. Nestas rexións a miúdo convive e hibrida con *Mytilus edulis*. Todo o mar Báltico está habitado por unha peculiar poboación de *Mytilus trossulus*, que amosa unha introgresión xenética de *M. edulis* e cuxo ADN mitocondrial foi substituído por ADN mitocondrial de *M. edulis*.

No Ártico, *Mytilus trossulus* atópase no noroeste de Groenlandia, onde se atopan espallados na zona intermareal entre 71° N e 77°.

Notas
-----

1. 1 2  McDonald JH, Seed R, Koehn RK (1991) Allozyme and morphometric characters of three species of *Mytilus* in the northern and southern hemispheres. *Marine Biology* 111:323–335.
2. 1 2  Vainola R, Strelkov P (2011) *Mytilus trossulus* in Northern Europe *Marine Biology* 158: 817-833.
3. ↑  Mathiesen, Sofie Smedegaard; Thyrring, Jakob; Hemmer-Hansen, Jakob; Berge, Jørgen; Sukhotin, Alexey; Leopold, Peter; Bekaert, Michaël; Sejr, Mikael Kristian; Nielsen, Einar Eg (Agosto de 2016). "Genetic diversity and connectivity within spp. in the subarctic and Arctic". *Evolutionary Applications* **10** (1): 39–55. PMC 5192891. PMID 28035234. doi:10.1111/eva.12415.

|  |  |
| --- | --- |
| Identificadores taxonómicos | 
* Dyntaxa: 247845
* EUNIS: 60482
* Fossilworks: 115497
* GBIF: 2285681
* iNaturalist: 130239
* IRMNG: 11059087
* ITIS: 567928
* NBN: NHMSYS0020955118
* NCBI: 6551
* SeaLifeBase: 47413
* WoRMS: 140482

 |
**Miguel Ángel Capón Rey**, nado en Tui o 4 de outubro de 1946, é un perito industrial e político galego.

Traxectoria
-----------

Perito mercantil e auditor xubilado. Nas municipais de 1987 presentouse na candidatura de Unión Tudense encabezada por Juan Miguel Diz Guedes. Nas municipais de 1991 encabezou a candidatura do PPdeG e foi elixido alcalde con maioría absoluta. Nas municipais de 1995 volveu ser elixido alcalde con maioría absoluta. En febreiro de 1998 unha moción de censura encabezada por Antonio Fernández Rocha, que abandonara o grupo popular xunta outros 4 edís, retirouno da alcaldía. Encabezou de novo a candidatura do PPdeG en 1999 máis foi superado por Fernández Rocha, que concorría como independente. Tralo regreso deste ao PPdeG volveu presentarse polo partido Acción Tudense en 2003 e foi elixido concelleiro e portavoz do grupo. Concorrendo de novo en 2007, 2011 e en 2015, apoiando o goberno socialista de Enrique Cabaleiro e manténdose nel ata que foi desaloxado por unha moción de censura orquestada por C 21 e o PPdeG en outubro de 2017. Non concorreu de novo en 2019 e retirouse da política.

|  |  |  |
| --- | --- | --- |
| Predecesor:**José Luís Gómez Núñez** |  **Alcalde de Tui** 1991 - 1998 | Sucesor:**Antonio Fernández Rocha** |

Notas
-----

1. ↑  "Capón Rey repetirá como candidato a la Alcaldía de Tui por Acción Tudense". *www.farodevigo.es* (en castelán). Consultado o 2020-04-03.
2. ↑  Capón Rey encabeza Alternativa Tudense y lleva a Villaverde, del PP

Véxase tamén
------------

### Bibliografía

* Añoveros Trías de Bes, Xabier; Martínez Gamallo, Loli (2007). *Los alcaldes de Tui del siglo XX. Historia de la ciudad a través de los plenos municipales*. Pontevedra: Deputación. ISBN 978-84-612-2481-4.
* Barrera, Feliciano, ed. (2002). "Bernal López, Xosé Luis (Farruco)". *Gallegos. Quién es quien en la Galicia del siglo XXI* (en castelán). Santiago de Compostela: *El Correo Gallego*. p. 67. ISBN 84-8064-113-4.

### Outros artigos

* Eleccións municipais en Tui
**Juan del Pino Díaz**, nado en Santa Cruz de Tenerife o 24 de xuño de 1914 é un exfutbolista canario que xogaba na demarcación de dianteiro.

Traxectoria
-----------

Na súa primeira tempada en Vigo, 1940-1941, xogaría 19 partidos anotando 12 goles, porén o equipo so lograría salvarse do descenso ao ampliarse a Primeira División de doce a catorce clubs. Esa mesma tempada o Celta chegaría a semifinais da Copa, quedando eliminado a mans do Valencia CF

No seu segundo ano en Vigo xogaría 24 partidos anotando 22 goles, sendo o segundo máximo goleador da categoría, e rematando o equipo celeste na quinta posición, esta boa actuación serviulle para que Ricardo Zamora, adestrador da Selección española de fútbol, o convocara para xogar contra Alemaña e Italia, pero sen poder chegar a debutar, xogando nas dúas ocasións o valencianista Mundo, pichichi desa tempada con 27 goles.

Na tempada seguinte, a que sería a última no equipo celeste, o Celta repetiría o quinto lugar na clasificación con 15 goles como achega do dianteiro canario. A anécdota do ano ocorreu na última xornada no Metropolitano de Madrid, na que o Celta tivo que poñer a tres porteiros diferentes, tras a lesión do gardameta titular e a expulsión do propio Del Pino que o substituíra.

Dende o Celta foi traspasado ao Sabadell, onde xogaría dúas tempadas, rematando a súa carreira no Lleida.

Del Pino deixaría marca no Celta, como un dos máximos goleadores do equipo vigués en primeira división.

Véxase tamén
------------

### Ligazóns externas

* Ficha do xogador en BDFútbol

|  |  |
| --- | --- |
| Control de autoridades | 
* Wd: Q12391284
* Transfermarkt: 349672

 |
**José Gómez Vázquez**, nado en San Martiño de Anllo (Sober) o 20 de febreiro de 1936, é un político galego do PPdeG.

Traxectoria
-----------

Foi recolledor de leite. Entrou en política como concelleiro de Sober en 1973 da man do alcalde Jesús Vázquez Pérez. Continuou como concelleiro xa na democracia, sempre na candidatura de Jesús Vázquez (primeiro en UCD, logo en AP e finalmente no PPdeG). Dende 1989 foi 1º Tenente de alcalde do concello. Continuou na candidatura do PPdeG con Raquel Arias e tamén como 1º Tenente de alcalde. Converteuse en alcalde de Sober o 29 de xaneiro de 2009, cando Raquel Arias presentou a dimisión para encabezar a lista do PPdeG ás eleccións autonómicas pola provincia de Lugo.

|  |  |  |
| --- | --- | --- |
| Predecesor:**Raquel Arias Rodríguez** |  **Alcalde de Sober** 2009 - 2011 | Sucesor:**Luis Fernández Guitián** |

Véxase tamén
------------

### Outros artigos

* Eleccións municipais en Sober

### Ligazóns externas

* Noticia en *El Progreso*
* Ficha en galegos.info
Castelo de Javier.
**Juan de Jaso** ou **Juan de Jatso**, nado en Saint-Jean-Pied-de-Port (meiriñado de Ultrapuertos) en 1515 e finado en San-Cian (China) o 2 de decembro de 1552, foi un xurista navarro.

Traxectoria
-----------

Foi Presidente do Real Consello de Navarra. De liñaxe agramontés, mantívose fiel aos reis de Navarra Catarina de Foix e Xoán III de Albret cando Navarra foi conquistada. Trasladouse a Boloña a estudar, sendo Doutor en Decretos por aquela Universidade en 1470. Desde 1476 foi Presidente do Real Consello de Navarra e, xa que logo, un dos cargos máis importantes do reino cando se produce a invasión polas tropas castelán-aragonesas. Mantívose fiel aos reis de Navarra, partindo ao exilio ao Bearn con toda a familia. O castelo e domicilio familiar en Javier foi demolido en 1517 por orde do Cardeal Cisneros. Casou con María Azpilcueta, de liñaxe importante no Baztán. Tiña como posesión o castelo de Javier e posteriormente o palacio de Azpilcueta en 1502, trala morte do seu pai.

Azpilcueta, orixe de María Azpilcueta, a esposa de Juan de Jaso.
Foron pais de seis fillos: María de Jasso Azpilcueta. Magdalena de Jasso Azpilcueta (cara a 1485- 1533), monxa Clarisa Descalza en Gandia. Ana de Jasso Azpilcueta, nacida cara a 1492; abandonou o castelo cara a 1513. Casou con Diego de Ezpeleta, señor de Leire. Miguel de Jasso Azpilcueta, máis comunmente como Miguel de Azpilcueta (cara a 1495-11-11-1542). Señor de Javier. En 1521 participou no intento de reconquistar o reino. Loitando contra o capitán Ignacio de Loyola cando se atrincheirou no castelo de Pamplona. Posteriormente foi apresado en 1522 no castelo de Maya. Foi condenado a matar, pero finalmente tralo perdón de 1524 de Carlos I volveu ao castelo de Javier. En 1527 casou con Isabel de Goñi e Peralta (falecida en 1561) e tiveron dous fillos: Miguel (1528-1557) e Ana de Jasso. Juan Azpilcueta ou Azpilicueta e Jaso (cara a 1497-?) coñecido como o *capitán Azpilcueta*. Loitou como o seu irmán contra os invasores. Casou en 1528 con Juana Arbizu Sarria e, tras enviuvar, con Lucía de Aguirre, e deste matrimonio naceron Jerónima e Francisco de Azpilcueta. Francisco de Jasso Azpilcueta Atondo e Aznáres de Javier (o que sería Francisco de Javier), único nacido no castelo de Javier o 7 de abril de 1506. Sería importante misioneiro coa orde dos Xesuítas a partir de 1540, viaxando coa coroa de Portugal.

|  |  |
| --- | --- |
| Control de autoridades | 
* Wd: Q3396289
* Auñamendi: 63655
* DBE: juan-de-jaso-y-atondo

 |
**Jacqueline Mutere** é unha activista dos dereitos das mulleres kenyanas, cofundadora de Grace Agenda, unha fundación que proporciona asistencia e asesoramento ás vítimas de violación en Kenya. Mutere tamén é membro de National Victims and Survivors Network (en galego, Rede Nacional de Vítimas e Sobreviventes), unha organización que procura dar seguimento á axenda de reparacións da Comisión da Verdade, Xustiza e Reconciliación (TJRC).

Traxectoria
-----------

Mutere fundou orixinalmente Grace Agenda en 2010 para apoiar ós fillos de vítimas de violación durante a violencia postelectoral de 2007-2008 en Kenya, despois de que ela mesma experimentara violencia sexual durante os disturbios. Pouco despois de crear a fundación, Mutere decatouse de que moitas nais destes nenos tamén precisaban un lugar seguro para falar sobre o seu trauma, e ​​que ó proporcionar esa saída, menos nais transmitirían o seu trauma ós seus fillos.

Mutere tamén se centra en meter presión ó goberno de Kenya para que cumpra a súa promesa de distribuír máis de 100 millóns de dólares en reparacións ás sobreviventes de violación durante os disturbios de 2007-2008. Estes esforzos incluíron unha marcha pacífica para entregar unha petición ó senado de Kenya para lembrar ós seus membros as promesas que fixeron ás sobreviventes de violación.

Notas
-----

1. 1 2
2. ↑
3. ↑
**John Roxborough Norman**, nado o 9 de setembro de 1898 en Putney, Londres, e finado o 26 de maio de 1944 na parroquia de Tring, Hertfordshire, foi un ìctiólogo inglés.

Traxectoria
-----------

Norman comezou a súa vida laboral como empregado nun banco. Durante o servizo militar na primeira guerra mundial contraeu febre reumática, afección que lle duraría toda a súa vida. 

Ingresou no Museo Británico en 1921, onde traballou para Charles Tate Regan. De 1939 a 1944 estivo á fronte do Museo de Historia Natural de Tring como conservador de zooloxía.

Algunhas publicacións
---------------------

Johh R. Norman foi o autor de, entre outros traballos, *A History of Fishes* (1931) e *A Draft Synopsis of the Orders, Families and Genera of Recent Fishes* (1957).

Abreviatura
-----------

A abreviatura **Norman** emprégase para recoñenes a John Roxborough Norman como autoridade na decrición e taxonomía en zooloxía.

Notas
-----

1. ↑  Johh Norman Falecidos en Inglaterra e Gales ente 1837 e 2007 *(en inglés)*.

Véxase tamén
------------

|  |  |
| --- | --- |
|  | Wikispecies posúe unha páxina sobre:  ***John Roxborough Norman*** |

### Ligazóns externas

* John Roxborough Norman. Biografía *(en inglés)*.

Control de autoridades
----------------------

|  |  |
| --- | --- |
| Control de autoridades | 
* Wd: Q3182387
* WorldCat
* VIAF: 39462033
* BIBSYS: 98077456
* BNF: 12393859d
* CiNii: DA00762258
* EGAXA: vtls000066452
* FAST: 152386
* GND: 121950484
* ISNI: 0000 0001 2278 5644
* LCCN: n85809490
* NDL: 00451457
* NLA: 36306351
* NTA: 129327697
* OL: OL5510382A
* SELIBR: 303504
* SNAC: w62z5398
* SUDOC: 073722111

 |
**Jacobo Torres Martínez**, nado en 1898 en Vigo, foi un futbolista galego que xogaba na demarcación de centrocampista.

Traxectoria
-----------

Torres formaba parte do equipo do Real Club Fortuna de Vigo no momento da súa fusión co Real Vigo Sporting Club, que deu lugar ao nacemento do Celta de Vigo, pasando a formar parte do novo equipo.

O 16 de setembro de 1923 Jacobo Torres vestiu por primeira vez a camisola do Celta, no encontro amigábel entre dous equipos confeccionados con xogadores do Celta, que por entón tiña un equipo moi extenso, de ao redor de 60 xogadores. O equipo titular foi: Isidro, Otero, Pasarín, Queralt, Jacobo Torres, Balbino, Reigosa, Gerardito, Chicha, Polo e Pinilla.

Na primeira tempada na que o Celta competiu no Campionato de Galicia, a 1923/24, proclámase campión, sendo Torres un dos xogadores máis utilizados. Ao ano seguinte repiten éxito, pero sería o último xa que a finais de 1925 Jacobo emigra a Cuba.

En Cuba segue xogando a fútbol, defendendo a zamarra do Deportivo Centro Gallego da Habana.

Tamén foi un habitual nas convocatorias da Selección de fútbol de Galicia, participando entre outros na estrea internacional do combinado, ante a a Selección de Lisboa que finalizou con vitoria galega por 3-1.

Véxase tamén
------------

### Ligazóns externas

* Berto V. T. (10 de abril de 2011). "Jacobo Torres". *Yo jugué en el Celta* (en castelán).

| * v
* c
* e
Celta de Vigo – 1923 (primeira convocatoria de xogadores) |
| --- |
| 
* Isidro
* Lilo
* Rubido
* Otero
* Pasarín
* Juanito
* Daniel
* Caito
* Torres
* Balbino
* Queralt
* Hermida
* Pombo
* Cruces
* Córdoba
* Bienvenido
* Nolasco

 |
| 
* Máximo Costas
* Reigosa
* Chiarroni
* Posada
* Polo
* Correa
* Gerardito
* Ramón González
* Caride
* Pedro Pinilla
* Salvador
* Miguelito
* Casal

 |

|  |  |
| --- | --- |
| Control de autoridades | 
* Wd: Q12390794
* BDFutbol: 1026981

 |
**Joaquín Antonio Díaz de Rábago Díaz de Mier**, nado en Muros o 6 de maio de 1837 e finado na Pobra do Caramiñal o 29 de xullo de 1898, foi un xurista, sociólogo e economista galego.

Traxectoria
-----------

Era fillo de Joaquín Díaz de Rábago Gutiérrez de Terán, coronel do Batallón Literario. Aos dez anos trasladouse a Compostela. Licenciouse en Dereito e Filosofía e Letras pola Universidade de Santiago de Compostela, foi catedrático de Lingua Hebrea e secretario da Facultade de Filosofía e Letras (1860). Residiu en Santiago de Compostela, onde foi director do Banco de España (1886), delegado rexio da Escola de Artes e Oficios de Santiago (1887) e director da Real Sociedade Económica de Amigos do País de Santiago (1887-1890).

Foi un dos primeiros pensadores en estudar o cooperativismo nos ensaios *Historia y situación actual de la cooperación en España* e *Bases especiales de una ley sobre las sociedades cooperativas*. Participou no IV Congreso de Crédito Popular en Lión (1892) co estudo *Bases essentielles d’une loi sur les Sociétés cooperatives*. Foi un dos artífices do traslado dos restos de Rosalía de Castro ao Panteón de Galegos Ilustres.

Obras
-----

* *Los foros en Galicia*.
* *Historia de la Real Sociedad Económica de Amigos del País*.
* *La industria de la pesca en Galicia*, 1885.
* *El crédito agrícola*, 1883.
* *La institución del salvamento de naúfragos*, 1885.
* *La jornada internacional de ocho horas*, 1890.

Vida persoal
------------

Casou con María de la Concepción Aguiar e foi pai de Antonio Díaz de Rábago Aguiar.

Véxase tamén
------------

### Bibliografía

* Martínez Rodríguez, Susana (2006). *El liberalismo económico y social de Joaquín Díaz de Rábago (1837-1898)*. A Coruña: Fundación Barrié de la Maza. ISBN 978-84-95892-41-6.

### Ligazóns externas

* Joaquín Díaz de Rábago, un cooperativista español en la Europa de finales del XIX de Susana Martínez Rodríguez.

|  |  |
| --- | --- |
| Control de autoridades | 
* Wd: Q12390895
* WorldCat
* VIAF: 63176284
* BNE: XX906251
* BNF: 13186714g
* DBE: joaquin-antonio-diaz-de-rabago-y-diez-de-mier
* FAST: 1497536
* Galiciana: 34416
* GND: 134243366
* ISNI: 0000 0000 9609 4849
* LCCN: n90709191
* SUDOC: 129181021

 |
**Nazario Pin Fernández**, nado en Ribeira de Piquín en 1942, é un político galego do PPdeG.

Traxectoria
-----------

Foi profesor de Educación Física no IES Río Cabe de Monforte. Foi candidato de Alianza Popular ao Parlamento de Galicia pola provincia de Lugo nas autonómicas de 1985, non resultou elixido, pero tomou posesión como deputado o 13 de maio de 1986 substituíndo a Antonio Rosón. Foi elixido parlamentario nas eleccións autonómicas de 1989 e volveu ser elixido nas autonómicas de 1993. Encabezou a candidatura do Partido Popular de Galicia en Monforte de Lemos nas municipais de 1995 e foi elixido alcalde con maioría absoluta. Nas municipais de 1999 conseguiu manterse á fronte do goberno local por moi poucos votos, e tiveron que repetirse as votacións en varias mesas por decisión do Tribunal Superior de Xustiza de Galicia ao detectarse irregularidades. Nas municipais de 2003 perdeu de forma moi contundente a maioría absoluta, ante o cal intentou apoiar á candidata de Iniciativa Galega para evitar que o seu partido perdese o poder en favor do BNG e do PSdeG. Pese a que a candidata e membros da formación independente aceptaron o apoio a cambio de importantes inversións da Xunta de Galicia en Monforte, o número 2 e exalcalde Celestino Torres rexeitou acordo algún co PPdeG, ante o cal apoiou ao candidato do BNG Severino Rodríguez Díaz xunto co PSdeG, pasando á oposición os populares.

|  |  |  |
| --- | --- | --- |
| Predecesor:**José Castiñeira Puente** |  **Alcalde de Monforte de Lemos** 1995 - 2003 | Sucesor:**Severino Rodríguez Díaz** |

Notas
-----

1. ↑  ¿Qué fue de... Nazario Pin?

Véxase tamén
------------

### Bibliografía

* Barrera, Feliciano, ed. (2002). "Pin Fernández, Nazario". *Gallegos. Quién es quien en la Galicia del siglo XXI* (en castelán). Santiago de Compostela: *El Correo Gallego*. ISBN 84-8064-113-4.

### Outros artigos

* Eleccións municipais en Monforte de Lemos
**Nazario Eguía**, I Conde de Casa-Eguía, nado en Durango o 27 de xullo de 1777 e finado en Tolosa en 1865 foi un militar e político español.

Traxectoria
-----------

Sobriño do militar Francisco de Eguía, foi partidario do absolutismo. En 1797 ingresou na Escola de Enxeñeiros Militares de Zamora, saíndo subtenente dos anos despois. Combateu na Guerra da Independencia española. Chamado á illa de León pola Xunta Suprema, dirixiu as obras de fortificación da illa e de Cádiz. Fernando VII promoveuno a Mariscal de Campo. Participou en diversas accións contra o réxime liberal de 1820 a 1823. Foi nomeado Capitán Xeneral de Galicia o 29 de outubro de 1824 e dedicouse á persecución dos liberais, que chegaron a atentar contra a súa vida o 29 de outubro de 1829, atentado no que perdeu unha man e dous dedos da outra. Cesou como Capitán Xeneral de Galicia o 7 de outubro de 1832.

Morto Fernando VII, foi partidario do pretendente Don Carlos, ao que serviu no seu Cuartel Xeral. Durante a guerra carlista foi Xeneral en Xefe do Exército do Norte de 1835 a 1837. Foi nomeado vicerrei de Navarra o 8 de outubro de 1835. Dirixiu o chamado terceiro sitio de Bilbao e en 1836 foi premiado por Don Carlos coa gran Cruz de Carlos III. Aínda que nun principio era partidario das teses máis reaccionarias, uniuse ao Convenio de Vergara firmado por Maroto e Espartero, mantendo o seu grao e distincións como Tenente Xeneral. Pouco antes do Bienio Progresista foi elixido Senador Real.

Recibiu o título de Conde de Casa-Eguía en 1830.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Iconografía da Primeira Guerra Carlista*** |

### Bibliografía

* Baquerizo, Chamorro e Pirala y Criado, Antonio. *Estado Mayor del Ejército español*. Madrid, 1849-1851.

|  |  |
| --- | --- |
| Control de autoridades | 
* Wd: Q3328255
* WorldCat
* VIAF: 232146033
* Auñamendi: 37234
* BNE: XX1518230
* CERL: cnp01424771
* DBE: nazario-de-eguia-y-saenz-de-buruaga
* GND: 1019761148
* ISNI: 0000 0003 6712 406X
* Senadores de España (1834-1923): 594

 |
**Joaquín Costa Martínez**, nado en Monzón (provincia de Huesca) o 14 de setembro de 1846 e finado en Graus (Huesca) o 8 de febreiro de 1911, foi un político, xurista, economista e historiador aragonés. Foi o maior representante do movemento intelectual coñecido como Rexeneracionismo. As súas ideas de progreso tiñan como referente a modernización e europeización da sociedade e a economía española.

Traxectoria
-----------

Selo da II República Española coa imaxe de Joaquín Costa.
Naceu dentro dunha familia campesiña modesta polo que tivo que estudar ó tempo que traballaba, estudou dereito e filosofía, exerceu como letrado en Cuenca e en Huesca, accedeu ó corpo de notarios exercendo en Granada e Xaén e posteriormente en Madrid, onde tamén foi profesor da Institución Libre de Enseñanza. En 1904, xa enfermo, retirouse á localidade de Graus para pasar os últimos anos da súa vida.

|  |  |
| --- | --- |
| Control de autoridades | 
* Wd: Q965602
* WorldCat
* VIAF: 59098193
* BAV: ADV10192869
* BLBNB: 000440602
* BNE: XX884952
* BNF: 12030721z
* BVMC: 157
* CANTIC: a10070023
* DBE: joaquin-costa-martinez
* DeutscheBio: 118670204
* EBID: ID
* FAST: 30102
* GEA: 4355
* GEC: 0020285
* GND: 118670204
* ISNI: 0000 0001 0905 3262
* LCCN: n79006395
* NLA: 35031395
* NTA: 070404461
* OL: OL4484322A
* PTBNP: 52498
* SELIBR: 338223
* SUDOC: 028479785
* Arquivo Histórico de Deputados (1810-1977): 28570

 |